**NAČRT ŠOLE V NARAVI V OE CŠOD ŠTRK**

|  |  |  |  |
| --- | --- | --- | --- |
| Šola: | Razred: | Število učencev po oddelkih: | Število učenk po oddelkih: |
| **Učitelj – vodja šole v naravi (spremljevalec):**  | GSM: | E-naslov: |
| Šola v naravi bo potekala v času od **\_\_\_\_\_\_\_\_\_\_\_\_\_\_\_** do **\_\_\_\_\_\_\_\_\_\_\_\_\_\_\_\_\_\_.** |
| Približna ura prihoda:  | Približna ura odhoda:  |

**1. UČNI PROGRAM DOMA**

Vsebine, navedene v tem učnem programu doma, so osnova za pripravo programa Šole v naravi.

Prosimo vas, da izmed ponujenih učnih vsebin prioritetno izberete tiste, ki naj bodo sestavni del izvedbenega programa. Prioriteto vsebin določite z oštevilčenjem od 1 dalje.

**Naravoslovno področje**

|  |  |  |  |
| --- | --- | --- | --- |
| **Učna vsebina** | **Kratek opis programa** | **Povezave z učnimi načrti naslednjih predmetov** | **Prioriteta izbranih vsebin** |
| **MLAKA IN NJENA OKOLICA** | Učenec doživlja, spoznava in raziskuje življenje v mlaki in ob njej. Dejavnosti učenca usmerjajo v spoznavanje mlake kot ekosistema, analiziranje vode s pomočjo EkoLabBoxa ter prepoznavanje in razvrščanje rastlinskih in živalskih vrst s pomočjo določevalnih ključev. Sestavi preproste prehranjevalne verige, jih poveže v splete in kroženje snovi. | Naravoslovje in tehnika, Družba, Naravoslovje, Biologija, Geografija, Kemija, Slovenščina |  |
| **Nižinski travnik** | Učenec doživlja, spozna in raziskuje panonski nižinski travnik skozi različne dejavnosti. Poišče rastline in živali ter jih s pomočjo določevalnih ključev poimenuje, spozna njihovo zgradbo in jih poveže v prehranjevalne splete. Podrobneje si jih ogleda z mikroskopom. Ovrednoti vlogo človeka na travniku kot ekosistemu in opiše kroženje snovi. | Naravoslovje in tehnika, Naravoslovje, Biologija, Slovenščina |  |
| **Panonski gozd** | Učenec doživlja, spoznava in raziskuje Panonski gozd skozi različne dejavnosti. Dejavnosti učenca usmerjajo v samostojno spoznavanje drevesnih vrst, grmičevja in podrastja ter živali v gozdi. S pomočjo določevalnih ključev odkriva posamezna drevesa in drobne živali. Skozi igro vlog poveže kroženje snovi v gozdu kot ekosistemu.  | Naravoslovje in tehnika, Naravoslovje, Biologija, Slovenščina |  |
| **Podnebne spremembe** | Učenec doživlja, spoznava in raziskuje vplive različnih dejavnikov na podnebne spremembe. Dejavnosti učenca usmerjajo v prepoznavanje posledic: neurja s točo, poplave, suša, dvig temperature,… V okolju prepozna onesnaženosti vode, prsti, zraka ter svetlobno in zvočno onesnaženje. Učenec intervjuva, anketira, raziskuje, zapisuje in poda ideje za zmanjšanje vpliva na podnebne spremembe. | Naravoslovje in tehnika, Naravoslovje, Biologija, Geografija, Matematika |  |
| **POLJSKA UČNA POT** | Učenec doživlja, spoznava in raziskuje polje v okolici doma Štrk skozi različne dejavnosti. Dejavnosti učenca usmerjajo v spoznavanje različnih vrst pridelave, kulturnih in krmnih rastlin, živali na polju, lastnosti prsti in prehranjevalnih spletov. Ozavesti pomen zdrave, lokalno pridelane hrane. Pridelke spozna, jih nabere, razvršča in iz njih pripravi sezonsko solato. | Naravoslovje in tehnika, Naravoslovje, Biologija, Slovenščina |  |
| **POTOVANJE PO VESOLJU** | Učenec doživlja, spoznava in raziskuje vesolje s poudarkom na našem Osončju. Dejavnosti učenca usmerjajo v spoznavanje notranjih in zunanjih planetov ter njihovih značilnosti in zanimivosti. Skupaj s sošolci izdela model našega Osončja s planeti v pravilnem razmerju velikosti in v bližini doma demonstrira oddaljenost planetov od Sonca.  | Naravoslovje in tehnika, Naravoslovje, Fizika, Geografija, Likovna umetnost |  |
| **RAZNOVRSTNOST PTIC PTUJSKEGA POLJA** | Učenec z daljnogledom opazuje, spoznava in raziskuje ptice ob Ptujskem jezeru ter jih fotografira in skicira. Obišče opazovalnico ter spozna zaščitene vrste ptic in posebnosti ekosistema. Ptice določa s pomočjo določevalnih ključev, sestavi prehranjevalne verige in jih poveže v prehranjevalne splete. | Naravoslovje in tehnika, Naravoslovje, Biologija, Likovna umetnost, Geografija, Slovenščina |  |
| **SKRB ZA ZDRAVJE V NARAVI** | Učenec se spozna z vzroki in posledicami zastrupitev s strupenimi rastlinami in gobami, piki žuželk, ugrizi kač, sončnimi opeklinami in poškodbami zaradi mraza. Nauči se pravilne samozaščite ob obisku narave. Praktično prikaže uporabo prve pomoči. Razišče klope, strupene gobe ter rastline, zaradi katerih prihaja do bolezni in zastrupitev v Sloveniji. | Naravoslovje in tehnika, Naravoslovje, Biologija, Gospodinjstvo, Geografija |  |
| **VARSTVO OKOLJA** | Učenec doživlja, spoznava in raziskuje različne vrste onesnaženosti v okolici doma. Ogleda in razišče divje odlagališče in Zbirni center za ravnanje z odpadki Gajke na Ptuju, kjer spozna kompostarno, sortirnico, odlagališče mešanih komunalnih odpadkov ter zbirni center za kosovne in nevarne odpadke. Dejavnosti učenca usmerjajo v razumevanje nujnosti ločevanja odpadkov in povezovanja poti odpadka od gospodinjstva do recikliranega izdelka, komposta ali sežigalnice. | Naravoslovje in tehnika, Naravoslovje, Biologija, Likovna umetnost |  |
| **VREME IN VREMENSKI POJAVI** | Učenec spozna, da je vreme v soodvisnosti s stanjem v atmosferi. Skozi eksperimente spoznava vremenske pojave in izdela pripomoček za merjenje posameznih parametra. Izvede meritve temperature zraka in prsti, zračnega tlaka, vlage v zraku, količine padavin, smer in hitrost vetra ter oceni oblačnost. Odčita podatke iz vremenske postaje za daljše časovno obdobje, preizkusi se v vlogi napovedovalca vremena. | Naravoslovje in tehnika, Naravoslovje, Fizika, Geografija, Slovenščina |  |

**Družboslovno področje**

|  |  |  |  |
| --- | --- | --- | --- |
| **Učna vsebina** | **Kratek opis programa** | **Povezave z učnimi načrti naslednjih predmetov** | **Prioriteta izbranih vsebin** |
| **KREATIVNA DELAVNICA** | Učenec ustvarja iz različnih materialov. Razvija ročne spretnosti, natančnost, vztrajnost, ustvarjalnost. Izdela uporabne in okrasne izdelke. Zna ovrednotit odpadno embalažo kot uporabni material za ustvarjanje. | Naravoslovje in tehnika, Likovna umetnost, Tehnika in tehnologija |  |
| **Kurentova delavnica** | Učenec spozna kurenta. Seznani se z nastankom in razvojem maske ter njenim pomenom za življenje ljudi nekoč in danes. Preizkusi masko ter izdela kurenta iz naravnega ali kakšnega drugega materiala. Ovrednoti pomen ohranjanja kulturne dediščine. Ogleda si zbirko pustnih mask. | Družba, Zgodovina, Slovenščina, Likovna umetnost |  |
| **Ptuj skozi čas** | Učenec si ogleda mesto Ptuj. Spoznava najpomembnejše kulturno-zgodovinske spomenike in se seznani z zgodovinskim razvojem mesta Ptuj. Ovrednoti pomen ohranjanja kulturne dediščine za naslednje rodove. | Družba, Zgodovina, Geografija, Likovna umetnost |  |
| **Spoznajmo Ptujsko polje** | Učenec podrobneje spozna Ptujsko polje in ga zna umestiti v slovenski prostor. Demonstrira njegov nastanek in oblikovanje. Glede na smeri neba določi njegove meje ter izdela zemljevid. Ovrednoti pomen reliefa na življenje ljudi. | Družba, Geografija, Likovna umetnost, Šport |  |
| **Stavbna dediščina Ptujskega polja** | Učenec spozna primere aristokratske in kmečke bivanjske kulture. Ogleda si Dominkovo domačijo in baročni dvorec v Dornavi. Spozna način življenja in povezanost gradbeništva s pokrajinskimi značilnostmi. Razume pomen ohranjanja stavbne dediščine. | Družba, Zgodovina, Geografija, Likovna umetnost |  |
| **Tradicionalna ptujska peka** | Učenec spozna in našteje tipične jedi ptujskega polja. Sodeluje pri pripravi in pečenju tradicionalnih ptujskih jedi. Upošteva načela higiene pri pripravi hrane. Zloži in uredi pogrinjke na mizi ter dekorira končano jed, ki jo z učitelji tudi zaužije. Pri tem posluša ljudsko glasbo ptujskega polja. | Gospodinjstvo, Zgodovina, Slovenščina, Glasbena umetnost |  |
| **Vodovje Ptujskega polja** | Učenec na pohodu doživlja, spoznava in raziskuje vodovje Ptujskega polja. Spozna potok, ribnik, jezero, kanal, jez, naravno strugo reke Drave, čistilno napravo in malo HE. Razume razloge za nastanek Ptujskega jezera in zna ovrednotiti posege v naravno okolje. Pretehta pozitivne in negativne vplive ter se zaveda vedno večjega pomena težnje k trajnostnemu ravnanju. | Družba, Geografija, Naravoslovje in tehnika, Naravoslovje, Biologija |  |

**Športno področje**

|  |  |  |  |
| --- | --- | --- | --- |
| **Učna vsebina** | **Kratek opis programa** | **Povezave z učnimi načrti naslednjih predmetov** | **Prioriteta izbranih vsebin** |
| **KOLESARJENJE** | Učenec spozna pravilno tehniko vožnje s kolesom, seznani se z osnovnimi načeli varnosti pri samostojnem kolesarjenju in posebnostih vožnje v večji skupini ter spozna osnovno vzdrževanje kolesa. Seznani se s prehrano in pitjem tekočin pri športni aktivnosti ter spozna vpliv športne aktivnosti na organizem. | Šport |  |
| **lokoSTRELSTVO** | Učenec se pri lokostrelstvu seznani z uporabo loka, puščic, tarče, ščitnikov za prste in podlahti. Nauči se izvajati pravilno tehniko streljanja z lokom v tarčo. Seznani se z nevarnostmi in upošteva varnostna pravila. Učenec sodeluje pri izvedbi mini tekmovanja, kjer sam sešteva dosežene točke. | Šport |  |
| **naravne oblike gibanjA / športne igre / cirkuške spretnosti** | Učenec z naravnimi oblikami gibanja, športnimi igrami ter cirkuškimi spretnostmi razvija gibalne in funkcionalne sposobnosti. Spozna različne športne pripomočke, poimenovanja in njihovo uporabo. Razvija samozavest, vztrajnost, pozitivne vzorce športnega obnašanja in medsebojnega sodelovanja. | Šport  |  |
| **NORDIJSKA HOJA** | Učenec se nauči osnovnih elementov nordijske hoje in rokovanja s palicami. Z uporabo le teh opravi daljši pohod po širši okolici doma Štrk. Med pohodom spremlja odzivanje organizma na napor, opazuje okolico in spodbuja druge učence.  | Šport |  |
| **ORIENTACIJSKI TEK** | Učenec se seznani z osnovami orientacije in pripomočki, s pomočjo katerih se lahko orientira. Razlikuje pojma orientacija in orientacijski tek. Glede na starost učencev izvede primeren orientacijski tek. Razvija sodelovanje v skupini, samostojnost, vztrajnost, vzdržljivost ter odgovoren odnos do okolja. | Šport, Družba, Geografija, Matematika |  |
| **PLAVANJE IN IGRE V VODI** | Učenec spozna pomen znanja plavanja. Seznani se s pravilno tehniko dela nog, rok in dihanja ene ali več tehnik plavanj. Z različnimi vajami in igrami v vodi utrjuje koordinacijo dela rok, nog in dihanja ter spozna različne skoke v vodo. Seznani se s pravili o varnosti v urejenih kopališčih in aktivnostih v globoki vodi.  | Šport |  |
| **POHODNIŠTVO** | Učenec se seznani s pohodništvom. Spozna primerno opremo, oblačila in obutev za pohodništvo. Izvede izlet do bolj oddaljene geografske posebnosti. Hodi s tempom, ki je primeren za vse udeležence pohoda. Med hojo opazuje naravo, se pogovarja o posebnostih okolice, spozna nevarnosti v naravi (piki žuželk, lažje poškodbe) ter razvija odgovoren odnos do okolja. | Šport |  |
| **ŠPORTNO PLEZANJE** | Učenec se seznani z osnovami športnega plezanja in tehniko gibanja v umetni steni. Spozna plezalne in varovalne pripomočke. Seznani se z delom z vrvjo in varovalnimi pripomočki. Po svojih sposobnostih prepleza krajšo in daljšo smer na umetnem plezališču.  | Šport |  |
| **HOJA IN TEK NA SMUČEH** | Učenec spozna hojo in tek na smučeh. Seznani se z varnostjo in osnovnimi elementi klasične tehnike teka na smučeh. Z uporabo različnih vaj in elementarnih iger utrjuje koordinacijo gibanja in ravnotežje na ožji površini. Izvede krajši pohod na tekaških smučeh v okolici doma. | Šport |  |
| **VESLANJE** | Učenec se seznani z osnovami veslanja na mirni vodi. Med dejavnostjo spoznava reko Dravo, Ptujsko jezero in okolico. Spoznava osnovna načela varovanja naravnega okolja. | Šport |  |
| **ŽIVLJENJE V NARAVI** | Učenec spozna nekaj najpomembnejših dejavnikov za preživetje v naravi. Nauči se nekaj osnovnih vozlov. S kresilom ali vžigalicami zakuri ogenj, na katerem speče jabolka. Postavi zasilno bivališče iz šotorskega krila, naravnih materialov ali postavi šotor. | Šport, Naravoslovje in tehnika |  |

**2. DEJAVNOSTI V VEČERNI ANIMACIJI**

|  |  |  |
| --- | --- | --- |
| **Učna vsebina** | **Kratek opis programa** | **Prioriteta izbranih vsebin** |
| **POKAŽI KAJ ZNAŠ** | Učenci samostojno pripravijo individualno ali v skupini točko, s katero se predstavijo. Ta je vezana na teden, ki so ga preživeli v domu. Lahko plešejo, pojejo, igrajo, tekmujejo,… Določijo povezovalca, sestavijo vezni tekst, pripravijo sceno, pripomočke in izpeljejo prireditev. Sledi ples. |  |
| **Večerni pohod** | Učenci se odpravijo na večerni pohod z lučkami v okolico doma. Seznanijo se s pravili hoje in obnašanja v naravi. Doživeto spoznavajo Ptujsko polje. |  |
| **Miselne igre** | Učenci individualno ali po skupinah sodelujejo pri igranju različnih miselnih iger. Igrajo igre, kot so: Male sive celice, kviz, Bum, Potepanje po Sloveniji,… |  |
| **Naravne oblike gibanja/športne igre/cirkuške spretnosti** | Učenec z naravnimi oblikami gibanja, športnimi igrami ter cirkuškimi spretnostmi razvija gibalne in funkcionalne sposobnosti. Spozna različne športne pripomočke, poimenovanja in njihovo uporabo. Razvija samozavest, vztrajnost, pozitivne vzorce športnega obnašanja in medsebojnega sodelovanja. |  |
| **DRUŽABNE IGRE** | Igrajo različne družabne igre: Štrkonary, Človek ne jezi se, Monopoly, Activity, Enko, BrainBox, Scrabble, Štiri v vrsto, Twister, Ugani kdo,… Urijo svoje socialne veščine, čas odzivnosti in medsebojno povezanost skupine.  |  |
| **KALIGRAFIJA** | Učenci spoznajo pisavo italiko. Pripravijo delovno površino, sestavijo pero in se preizkusijo v pisanju črk. S tehniko kaligrafije izdela svoj podpis. |  |
| **KAMIŠIBAJ** | Ogledajo si kamišibaj predstavo. Spoznajo in razumejo kamišibaj tehnologijo. Po napisani zgodbi narišejo predstavo in jo uprizorijo sošolcem. |  |
| **FILMSKI VEČER** | Ogledajo si film, ki si ga izberejo glede na žanr. Po ogledu se o filmu pogovorijo, ga analizirajo in prediskutirajo tematiko.  |  |

**3. NASLOVI UČNIH VSEBIN LASTNEGA PROGRAMA ŠOLE**

Če želijo vaši učitelji in učiteljice izpeljati svoje lastne učne vsebine, prosimo, vpišite naslove in trajanje (v pedagoških urah). Podatke bomo vnesli v predlog urnika, ki vam ga bomo posredovali mesec dni pred začetkom šole v naravi.

|  |  |
| --- | --- |
| **Učna vsebina** | **Št. pedagoških ur** |
|  |  |
|  |  |
|  |  |
|  |  |

**Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Podpis ravnateljice – ravnatelja šole**